Protest în fața casei lui Netanyahu. Mii de israelieni au cerut demisia premierului.
Mii de israelieni au protestat sâmbătă seara în faţa casei lui Benjamin Netanyahu. Protestatarii cer demisia Prim-Ministrului după ce a instituit starea de urgenţă. Poliţia a arestat mai mulţi protestatari pe motiv că deranjau ordinea publică.
Prim-Ministrul Israelului, Benjamin Netanyahu, probabil regretă că a ridicat restricţiile. Oamenii au profitat şi au ieşit cu zecile de mii să protesteze în faţa casei lui.De 4 luni se protestează neîncetat în Israel. A doua stare de urgenţă instituită în luna septembrie i-a înfuriat şi mai tare pe oameni. Timp de o lună, ei nu au putut nici măcar să protesteze la o distanţă mai mare de 1 kilometru de casa lor. Cum s-a ieşit din starea de urgenţă, a început haosul.În faţa casei Prim-Ministrului Benjamin Netanyahu s-au strâns zeci de mii de oameni. Poliţia a intervenit la un moment dat şi a început să aresteze diferiţi protestari. Alţii au încercat să-i scape pe cei prinşi de oamenii legii.Popularitatea lui Benjamin Netanyahu a suferit un declin major în ultimele luni. 25% din populaţie nu mai are job iar economia ţării este mai şubredă ca niciodată. În plus, premierul Netanyahu este acuzat de fraudă şi mită într-o serie de scandaluri care implică asociaţi cu bani şi moguli.